b'\n_START_ARTICLE_\nRozen Maiden\n_START_SECTION_\nHistorie\n_START_PARAGRAPH_\nJun Sakurada er en Junior High School elev, der n\xc3\xa6gter at g\xc3\xa5 i skole efter at v\xc3\xa6re blevet traumatiseret af en pinlig begivenhed der fandt sted der. Han l\xc3\xa5ser sig ofte inde p\xc3\xa5 sit v\xc3\xa6relse, forlader aldrig huset og bruger sin tid p\xc3\xa5 at bestille ting online, som han s\xc3\xa5 returnerer f\xc3\xb8r betalingsdatoen. Hans \xc3\xa6ldre s\xc3\xb8ster, Nori Sakurada, g\xc3\xb8r alt hvad hun kan for at lysne op i Juns kedelige tilv\xc3\xa6relse, men uden held._NEWLINE_En dag modtager Jun et brev, der h\xc3\xa6vder, at han har vundet en pr\xc3\xa6mie. Brevet beder ham om at v\xc3\xa6lge "tr\xc3\xa6kke op" (\xe3\x81\xbe\xe3\x81\x8d\xe3\x81\xbe\xe3\x81\x99\xe3\x81\x8b\xef\xbc\x9f makimasu ka?) eller "ikke tr\xc3\xa6kke op" (\xe3\x81\xbe\xe3\x81\x8d\xe3\x81\xbe\xe3\x81\x9b\xe3\x82\x93\xe3\x81\x8b\xef\xbc\x9f makimasen ka?). Der st\xc3\xa5r yderligere, at efter han har truffet sin beslutning, skal han placere det i hans skrivebordsskuffe, hvorefter Holier vil hente det og tage det med sig til den \xc3\xa5ndelige verden. Til trods for sin skepsis f\xc3\xb8lger han instrukserne, og opdager kort efter, at brevet er v\xc3\xa6k. Et \xc3\xb8jeblik senere g\xc3\xa5r det op for ham, at en fint detaljeret tr\xc3\xa6kasse befinder sig i hans v\xc3\xa6relse. Kassen indeholder en underligt realistisk dukke i et fransk aristokratisk antr\xc3\xa6k. Jun unders\xc3\xb8ger dukken fra enhver vinkel, f\xc3\xb8r han opdager n\xc3\xb8glen og tr\xc3\xa6kker dukken op. Dukken knirker, rejser sig p\xc3\xa5 egen h\xc3\xa5nd, og sl\xc3\xa5r ham derefter for at have behandlet hende p\xc3\xa5 en s\xc3\xa5dan uforskammet m\xc3\xa5de. Hun introducerer sig selv som "Shinku, den femte Rozen Maiden dukke"._NEWLINE_Shinku er en dukke fra den unikke Rozen Maiden-samling, og f\xc3\xb8r Jun n\xc3\xa5r at opfatte situationens fulde omfang angriber en klovnedukke (en bamsebj\xc3\xb8rn i mangaen) dem. Shinku lover at redde Juns liv, men kun hvis han til geng\xc3\xa6ld sv\xc3\xa6rger at tjene hende som hendes "Medium". Derved f\xc3\xa5r Jun overdraget ansvaret for at beskytte Shinkus "Rosa Mystica", mens hun deltager en en \xc3\xa5rtier gammel kamp med de andre Rozen Maiden dukker, om titlen som "Alice", den perfekte dukke, der kommer til at m\xc3\xb8de "Father" \xe2\x80\x93 dukkemageren, der kreerede Rozen Maiden-dukkerne.\n_START_SECTION_\nRozen Maiden dukkerne\n_START_PARAGRAPH_\n"Rozen Maiden" dukkerne er en samling af dukker skabt af en dukkemager ved navn Rozen, som dukkerne refererer til som "Father". Deres prim\xc3\xa6re energikilde er en menneskelig v\xc3\xa6rt (kaldet et "medium"), der b\xc3\xa6rer en ring der symboliserer hans b\xc3\xa5nd med dukken, men visse dukker har dog v\xc3\xa6ret i stand til at handle uden et medium. If\xc3\xb8lge Shinku, er hendes kr\xc3\xa6fter kun ved sit h\xc3\xb8jeste, n\xc3\xa5r hendes medium er til stede. Hver Rozen Maiden har sin egen personlighed, \xc3\xa5ndelig v\xc3\xa6rge og overnaturlig evne.\n_START_SECTION_\nAlice Game\n_START_PARAGRAPH_\nRozen Maiden dukkernes tilsyneladende form\xc3\xa5l er, at deltage i "Alice Game", en d\xc3\xb8delig konkurrence, der lover at give vinderen retten til at m\xc3\xb8de "Father" ved at blive "Alice", en pige af utrolig sk\xc3\xb8nhed og perfektion, hvis \xc3\xa5nd lever inden i "Father"; hun siges at v\xc3\xa6re "mere sublim end nogen blomst, renere end nogen perle, og uden et strejf af urenhed."_NEWLINE_Spillet best\xc3\xa5r af dueller hvori dukkerne k\xc3\xa6mper mod hinanden med deres \xc3\xa5ndelige v\xc3\xa6rger og respektive evner, s\xc3\xa5 som manipulation af jordb\xc3\xa6rvinstokke, samt den spirituelle energi fra deres medium. Dukken der taber duellen mister sin "Rosa Mystica", selve kr\xc3\xa6ften der g\xc3\xb8r det muligt for hende at kunne bev\xc3\xa6ge sig. Taberens Rosa Mystica, der indeholder den tabende duellants minder og f\xc3\xb8lelser, samles og absorberes derefter af duellens vinder. Den dukke der opn\xc3\xa5r at samle alle syv Rosa Mysticae vil blive til Alice. Spillet har st\xc3\xa5et p\xc3\xa5 i mange \xc3\xa5r, mest fordi dukkerne gentagende gange har afbrudt duellerne i stedet for at k\xc3\xa6mpe dem til ende. Shinku, den centrale dukke i serien, er bem\xc3\xa6rkelsesv\xc3\xa6rdig i det at selvom hun ikke n\xc3\xa6gter at k\xc3\xa6mpe, har hun en tro p\xc3\xa5 at det er muligt at vinde spillet uden at dr\xc3\xa6be hendes s\xc3\xb8stre: Hina Ichigo tabte Alice Game da hun tilbagetog kontrakten med hendes medium. Shinku gav derefter Hina en subkontrakt og tog ikke hendes Rosa Mystica. En dukke kan desuden ikke blive til Alice hvis hun mister sin Rosa Mystica. N\xc3\xa5 en s\xc3\xa5dan subkontrakt laves, er energikilden dog stadig det originale menneskelige medium. S\xc3\xa5 selvom Hina tr\xc3\xa6kker energi fra Shinku i duellerne, er denne energi faktisk Juns.\n_START_SECTION_\nN-Field og Sea of Unconsciousness\n_START_PARAGRAPH_\nN-Field er en verden mellem verdener. Det er muligt at komme dertil gennem enhver reflekterende eller "levende" overflade, if\xc3\xb8lge Shinku. N-Field indeholder ogs\xc3\xa5 sm\xc3\xa5 dr\xc3\xb8mmerverdener og s\xc3\xa6re "kaninhuller" der opst\xc3\xa5r tilf\xc3\xa6ldigt. (som regel skabt af Laplaces D\xc3\xa6mon)_NEWLINE_Selvom det siges at man kun kan komme dertil gennem reflekterende overflader, ser det ud til at man ogs\xc3\xa5 kan fremtvinge en \xc3\xa5bning p\xc3\xa5 andre objekter. Dr\xc3\xb8mmeverdener kan \xc3\xa5bnes mens personen sover, ved hj\xc3\xa6lp fra Lempika eller Sui Dream (Souseiseki og Suiseiseki\'s kunstige \xc3\xa5nder). De kan ogs\xc3\xa5 findes gennem Sea of Unconsciousness, der if\xc3\xb8lge Shinku, er lige ved siden af N-Field. Sea of Unconsciousness er et sted hvor alle verdens ubevidste sind er trukket sammen, hvilket skaber et hav af minder. Det er set at efter Souseisekis Rosa Mystica blev taget, dukkede hun op i dette hav, for at hj\xc3\xa6lpe Jun med at huske hvem han var, og hj\xc3\xa6lpe ham med at finde en vej ud. Kirakishou bor i disse steder og har evnen til at manipulere dem. Det siges ogs\xc3\xa5 at man er n\xc3\xb8d til at kende dig selv for at kunne havde en form i N-Field og Sea of Unconsciousness. Ind til nu er Sea of Unconsciousness ikke blevet set i animen.\n_START_SECTION_\nManga\n_START_PARAGRAPH_\nRozen Maiden mangaen, produceret af Peach-Pit, er blevet udgivet som serier i to forskellige magasiner: Monthly Comic Birz fra 2002 til 2007, og Weekly Young Jump fra april 2008 og videre. Den har opn\xc3\xa5et en del popularitet, blandt andet hos Japans dav\xc3\xa6rende premierminister, Taro Aso, der har f\xc3\xa5et kaldenavnet "Rozen Aso" efter at v\xc3\xa6re blevet set l\xc3\xa6se f\xc3\xb8rste bind af Birz mangaen i offentligheden, angiveligt mens han ventede i Tokyo International Airport. Aso sagde om mangaen, "Selvom den s\xc3\xa5 piget ud, var jeg imponeret over at dens historie var s\xc3\xa5 dyb."\n_START_SECTION_\nGentegnet manga\n_START_PARAGRAPH_\nI henhold til udgivelsen af den anden serie af Rozen Maiden manga\'en, har Young Jump annonceret produktionen af en ny udgave (\xe6\x96\xb0\xe8\xa3\x85\xe7\x89\x88; "remodeled edition") af den originale mangaserie. Young Jump lovede ogs\xc3\xa5 at udgive den nye udgaves bind p\xc3\xa5 m\xc3\xa5nedlig basis, og vil via Shueisha udgive i alt 8 b\xc3\xb8ger. De nye b\xc3\xb8gers omslag bliver gyldne, og med hver af Rozen Maiden dukkerne i r\xc3\xa6kkef\xc3\xb8lge efter deres skabelse. Hver bog indeholder ogs\xc3\xa5 et postkort. Ydermere blev der ogs\xc3\xa5 angivet at nye farvesider bliver tilf\xc3\xb8jet.\n_START_SECTION_\nTV-manga\n_START_PARAGRAPH_\nEn mangaserie baseret p\xc3\xa5 anime\'en er ogs\xc3\xa5 blevet udgivet. Den benytter sig af historien fra anime\'en, og er i fuld farve med screenshots tilpasset manga-formatet.\n_START_SECTION_\nRozen Maiden\n_START_PARAGRAPH_\nDen f\xc3\xb8rste s\xc3\xa6son af Rozen Maiden fokuserer prim\xc3\xa6rt p\xc3\xa5 Jun Sakuradas phsykologiske rehabilitering. Han er en hikikomori, og bruger st\xc3\xb8rstedelen af sin tid l\xc3\xa5st inde i sikkerhed p\xc3\xa5 sit v\xc3\xa6relse, hvor han bestiller ting p\xc3\xa5 Internettet. Da han en da modtager en s\xc3\xa6r ordre, finder han dog pludselig sig selv i besidelse af en fortryllet dukke der kalder sig selv for "Shinku, den femte Rozen Maiden dukke." Til Juns mishag, s\xc3\xb8rger Shinku for at der bliver skabt et underligt b\xc3\xa5nd mellem dem, og Jun ender med at v\xc3\xa6re hendes "tjener". Serien f\xc3\xb8lger dem mens de m\xc3\xb8der flere Rozen Maidens, dukker der for det meste ser ud til ikke at ville andet end at have en kop te, smadre vinduer, og tegne p\xc3\xa5 hans gulv med farveblyanter. I denne s\xc3\xa6son introduceres fem dukker: Shinku, Hinaichigo, Suigintou, Suiseiseki og Souseiseki. Suigintou er den prim\xc3\xa6re skurk._NEWLINE_Rozen Maiden\'s f\xc3\xb8rste s\xc3\xa6son best\xc3\xa5r af tolv afsnit, der f\xc3\xb8rste gang blev sendt fra den 7. oktober 2004 til den 23. december 2004.\n_START_SECTION_\nRozen Maiden: Tr\xc3\xa4umend\n_START_PARAGRAPH_\nDen anden s\xc3\xa6son af Rozen Maiden, med undertitlen tr\xc3\xa4umend (\xe3\x83\x88\xe3\x83\xad\xe3\x82\xa4\xe3\x83\xa1\xe3\x83\xb3\xe3\x83\x88 toroimento), har en mere m\xc3\xb8rk atmosf\xc3\xa6re. Tr\xc3\xa4umend er tysk og betyder "dreaming", alts\xc3\xa5 "at dr\xc3\xb8mme". Afsnittene drives mere af historien, og fokusere p\xc3\xa5 emne s\xc3\xa5 som "Father" \xe2\x80\x94 skaberen af Rozen Maiden dukkerne \xe2\x80\x94 og den uundg\xc3\xa5elige konklusion p\xc3\xa5 "Alice Game." Jun g\xc3\xa5r endnu ikke i skole igen, da han har en del arbejde han f\xc3\xb8rst m\xc3\xa5 indhente, men studerer hjemme og p\xc3\xa5 det lokale bibliotek. Han er langt mere villig og ivrig efter at forlade huset, og virker endda til at v\xc3\xa6re begyndt at holde af dukken der altid f\xc3\xb8lger ham. Shinku har ogs\xc3\xa5 forandret sig, som et resultat af begivenhederne i forrige s\xc3\xa6son, men er generelt lige s\xc3\xa5 aristokratisk som altid, ved at bel\xc3\xa6re Jun og straffe ham ved en v\xc3\xa6r given mulighed. Flere ikke-dukke figurer introduceres, inklusiv en g\xc3\xa5detalende, jakkes\xc3\xa6tb\xc3\xa6rende antropomorfisk kannin, og to mystiske m\xc3\xa6nd der bestyrer en dukkeforretning. Den sidste gruppe af dukker introduceres ogs\xc3\xa5 i denne s\xc3\xa6son: Kanaria, den anden dukke, Barasuishou, der introducere sig selv som den syvende dukke, og Kirakishou, den sande syvende dukke._NEWLINE_Rozen Maiden: Tr\xc3\xa4umend best\xc3\xa5r af tolv afsnit, der f\xc3\xb8rste gang blev sendt fra den 20. oktober 2005 til den 26. januar 2006.\n_START_SECTION_\nRozen Maiden: Ouvert\xc3\xbcre\n_START_PARAGRAPH_\nDenne Rozen Maiden special p\xc3\xa5 to afsnit, blev sendt den 22. december 2006 og den 23. december 2006 p\xc3\xa5 TBS i Japan. Det er en kort prequel af begivenhederne i tv-serien. Ouvert\xc3\xbcre (\xe3\x82\xaa\xe3\x83\xbc\xe3\x83\x99\xe3\x83\xab\xe3\x83\x86\xe3\x83\xa5\xe3\x83\xbc\xe3\x83\xac \xc5\x8dberuty\xc5\xabre), tysk for "opening", foreg\xc3\xa5r p\xc3\xa5 et tidspunkt i l\xc3\xb8bet af Tr\xc3\xa4umend (sandsynligvis mellem afsnit seks og syv) og besvare vigtige sp\xc3\xb8rgem\xc3\xa5l om Suigintous fortid, is\xc3\xa6r dem der vedr\xc3\xb8rerende hendes rivalisering af Shinku. St\xc3\xb8rstedelen af de to afsnit, er fortalt af Souseiseki og finder sted som flashbacks til det nittende \xc3\xa5rhundrede i London. Ali Project indspillede endnu engang sangen til \xc3\xa5bningssekvensen, og som ved serien sang Kukui sluttemaet.\n_START_SECTION_\nDetective Kunkun \xe2\x80\x93 Duell Walzer OVA\n_START_PARAGRAPH_\nDuell Walzer OVA er et afsnit af Detective Kunkun p\xc3\xa5 7 minutter. Forestillingen fremvises som en opera med t\xc3\xa6pper, showtime buzzer og scene. Historien handler om, hvordan Detective Kunkun spolerer den onde kats plan om at stj\xc3\xa6le en smuk diamant fra en anden figur. Dette afsnit skal vise hvordan det er at se Detective Kunkuns show, set fra Rozen Maiden dukkernes perspektiv._NEWLINE_"Duell Walzer OVA" best\xc3\xa5r kun af et afsnit, og findes i Rozen Maiden: Duellwalzer PlayStation 2-spillet.\n_START_SECTION_\nAnime og manga foskelle\n_START_PARAGRAPH_\nAnime\'en og Manga\'en har betydelige forskelle, inklusiv forskellige historier, figurer og r\xc3\xa6kkef\xc3\xb8lge af begivenheder.\n_START_SECTION_\nCD\'er\n_START_PARAGRAPH_\nEn lang r\xc3\xa6kke Rozen Maiden CD\'er er blevet udgivet, hvoraf st\xc3\xb8rstedelen er Drama CD\'er og originale soundtracks.\n_START_SECTION_\nDVD\'er\n_START_PARAGRAPH_\nGeneon licenserede Rozen Maiden, og udgav hele f\xc3\xb8rste s\xc3\xa6son p\xc3\xa5 DVD. F\xc3\xb8rste DVD indholdt 4 afsnit, og blev udgivet den 29. maj 2007 med officielle engelske undertekster. De sidste 8 afsnit blev udgivet p\xc3\xa5 to andre DVD\'er (\'Maiden War\' og \'War of the Rose\'). DVD specieludgaven kommer med en \xc3\xa6ske i bomuldsfl\xc3\xb8jl. Geneon\'s Rozen Maiden-licens blev annonceret gennem en unik "G\xc3\xa6t Geneon Licensen"-konkurrence via Anime News Network. Konkurrencen blev udf\xc3\xb8rt ved at deltagerne skulle finde en r\xc3\xa6kke spor i et engelsk podcast._NEWLINE_Anden s\xc3\xa6sons f\xc3\xb8rste DVD, \'Puppet Show\', blev udgivet den 23. oktober 2007. De to efterf\xc3\xb8lgende DVD\'er, \'Revival\' og \'The Alice Game\' var planlagt udgivet i december samme \xc3\xa5r, men blev udsat da Geneon trak sig fra det Nordamerikanske DVD marked. Geneon Entertainment og Funimation Entertainment annoncerede den 3. juli 2008 en aftale om at udgive specielt udvalgte titler i Nordamerika. Til trods for at Geneon Entertainment beholdt sin licens, fik Funimation Entertainment eksklusivt rettighederne til at producere, reklamere, s\xc3\xa6lge, og udgive vise af titlerne. Rozen Maiden og Rozen Maiden Traumend var to af en r\xc3\xa6kke titler involveret i aftalen._NEWLINE_Tokyopop Tyskland udgav hele f\xc3\xb8rste s\xc3\xa6son p\xc3\xa5 DVD, og den f\xc3\xb8rste Tr\xc3\xa4umend DVD var originalt planlagt udgivet i marts 2008, men blev p\xc3\xa5 grund af en stigning af illegale downloads, samt et faldende salg af anime DVD\'er, ikke udgivet._NEWLINE_Kaze, en anime udgiver i Frankrig, licenserede anime\'en, og udgav b\xc3\xa5de f\xc3\xb8rste og anden s\xc3\xa6son, samt OVA\'en.\n_START_SECTION_\nB\xc3\xb8ger\n_START_PARAGRAPH_\nDer er blevet udgivet flere Rozen Maiden artbooks. De mest bem\xc3\xa6rkelsesv\xc3\xa6rdige er Rozen Maiden Entr\'acte, Rozen Maiden ERINNERUNG, og to romaner ved navn Die Romane der Rozen Maiden \xe2\x80\x93 Schwarzer Wind og Die Romane der Rozen Maiden \xe2\x80\x93 Kalkgrun Augen.\n_START_SECTION_\nDukker\n_START_PARAGRAPH_\nDe to mode dukkefirmaer, Jun Planning and Volks, har begge udgivet en serie af Rozen Maiden dukker. Planning dukkerne er baseret p\xc3\xa5 deres Pullip og Dal Doll modeller. Volks\' Rozen Maiden-inspirerede design blev udgivet som Super Dollfies.'